भिवानी जिला
निर्देशांक: 28°47′N 76°08′E / 28.78°N 76.13°E भिवानी हरियाणा का एक जिला है जिसका मुख्यालय भिवानी है। क्षेत्रफल की दृष्टि से यह हरियाणा का सबसे बड़ा जिला है। इसकी स्थापना 22 दिसंबर 1972 को हुई थी जब इसे हिसार से अलग कर दिया गया था। इसके जिला मुख्यालय का नाम भी भिवानी ही है। इसका क्षेत्रफल 5140 वर्ग किमी है। 442 गावों को समेटे इस जिले की जनसँख्या 1,425, 022 है जो जनसंख्या की दृष्टि से भिवानी को हरियाणा में तीसरा बड़ा जिला बना देता है (पहले और दुसरे पर क्रमशः फरीदाबाद और हिसार हैं)। जिला मुख्यालय भिवानी भारत की राजधानी दिल्ली से 124 किमी दूर है।
भिवानी में छ: तहसील हैं - भिवानी, बवानी खेड़ा, तोशाम, चरखी दादरी, लोहारू और सिवानी। भिवानी के उत्तर में हिसार, पूर्व में रोहतक, दक्षिण में महेंद्रगढ़, दक्षिण पूर्व में रेवाड़ी तथा पशिम और दक्षिण पश्चिम में राजस्थान है। ये हरियाणा के सबसे नीचे जल स्तर के जिलों में आता है।
नामकरण[संपादित करें]
भिवानी जिले का नाम इसके मुख्यालय के नाम से लिया गया है। इस सम्बन्ध में ऐतिहासिक परिप्रेक्ष्य यह है कि ये राजपूत रानी 'भानी' के नाम से सम्बंधित है।
इतिहास[संपादित करें]
भिवानी के एक गाँव, मीताथल में की गयी खुदाई से प्राप्त प्रमाण बताते हैं कि यह स्थान हडप्पा संस्कृति के समय से ही आबाद था। भिवानी के समीप नौरंगाबाद गाँव में की गयी खुदाई के दौरान प्राप्त वस्तुएं लगभग ढाई हज़ार साल पुरानी हैं। आइन-ए-अकबरी में भिवानी शहर का ज़िक्र मिलता है।
तहसील[संपादित करें]
भिवानी में छः तहसील भिवानी, दादरी, लोहारू, सिवनी, तोशाम और बवानी खेडा हैं। इनमें से दादरी (चरखी दादरी मुख्यालय) को बहुत बड़े क्षेत्रफल होने की वजह से दो हलकों में बाँट दिया गया है, दादरी-एक और दादरी-दो। दादरी में विश्वविख्यात CCI नाम की सिमेंट फैक्ट्री थी जो करप्सन के कारण आज केवल एक खंडहर है।
कृषि[संपादित करें]
अधिकाँश लोगों का व्यवसाय कृषि है। यहाँ की फ़सल बाजरा मुख्या है। इसके अलावा ज्वार, गेहूँ, गन्ना, सरसों, धान और चना है। भिवानी के दक्षिणी इलाके थार रेगिस्तान के संपर्क में आते हैं। अतः वहाँ पर बालू मिटटी अधिक है। इस में दक्षिणी दादरी और लोहारू के इलाके आते हैं। अतः वहाँ पर पानी की पूर्ती भूमिगत जल को निकाल कर की जाती है जहाँ सूखे कूएँ दो सौ फीट की गहराई तक जाते हैं जिनमें पानी की मोटर स्थायी रूप से रख दी जाती है। बाकी स्थानों पर हरियाणा सरकार द्वारा प्रदान की गयी नाहर की सेवा ज़मीन को उपजाऊ बनाये रखने में मदद करती है।
awa_Deva awa_Deva awa_Deva hin_Deva awa_Deva hin_Deva awa_Deva hin_Deva awa_Deva hin_Deva awa_Deva